bluuebunny/crossref_metadata_2025 huggingface dataset:
Compositional Influence of Movement Behaviors on Bone Health during Aging
Authors: RODRÍGUEZ-GÓMEZ IRENE , MAÑAS ASIER , LOSA-REYNA JOSÉ , RODRÍGUEZ-MAÑAS LEOCADIO , CHASTIN SEBASTIEN F. M. , ALEGRE LUIS M. , GARCÍA-GARCÍA FRANCISCO J. , ARA IGNACIO
Published: March 2019

Introduction and Purpose

Physical activity (PA) is considered the best nonpharmacological treatment for the decrease in bone mass (BM) produced during aging. Therefore, it is essential to assess how the time spent in PA is distributed to control further changes. This work examines the relationship between movement behaviors and BM during aging, using compositional data analysis.

Methods

We studied 227 older people 65 to 94 yr old (102 men and 125 women), divided by sex and bone status, over a period of 4 yr. Time spent in sedentary behavior (SB), light PA (LPA), and moderate to vigorous PA (MVPA), was assessed using accelerometry. BM was determined by dual-energy x-ray absorptiometry.

Results

The changes in MVPA were positively associated with the rate of BM decay at spine and leg in the whole sample and men’s subgroup (P≤ 0.05). In women, the rate of BM decay at spine and Ward’s triangle were negatively associated with SB changes, and BM decay at femoral neck and Ward’s triangle were positively associated with LPA (P≤ 0.05).

Conclusion

Increasing MVPA related to other movement behaviors produces improvements in the rate of bone change in older men, whereas to increase LPA and maintain MVPA would be the best approach to enhance BM in older women.
Differentiating the lymph node metastasis of breast cancer through dynamic contrast-enhanced magnetic resonance imaging
Authors: Dong Xu , Chunrong Yu , Hongjun Hou , Xuexi Zhang
Published: March 2019

Objective:

Lymph node metastasis is an important trait of breast cancer, and tumors with different lymph node statuses require various clinical treatments. This study was designed to evaluate the lymph node metastasis of breast cancer through pharmacokinetic and histogram analysis via dynamic contrast-enhanced (DCE) MRI.

Methods and materials:

A retrospective analysis was conducted to quantitatively evaluate the lymph node statuses of patients with breast cancer. A total of 75 patients, i.e. 34 patients with lymph node metastasis and 41 patients without lymph node metastasis, were involved in this research. Of the patients with lymph node metastases, 19 had sentinel lymph node metastasis, and 15 had axillary lymph node metastasis. MRI was conducted using a 3.0 T imaging device. Segmentation was carried out on the regions of interest (ROIs) in breast tumors under DCE-MRI, and pharmacokinetic and histogram parameters were calculated from the same ROIs. Mann–Whitney U test was performed, and receiver operating characteristic curves for the parameters of the two groups were constructed to determine their diagnostic values.

Results:

Pharmacokinetic parameters, including Ktrans, Kep, area under the curve of time–concentration, and time to peak, which were derived from the extended Tofts linear model for DCE-MRI, could highlight the tumor areas in the breast and reveal the increased perfusion. Conversely, the pharmacokinetic parameters showed no significant difference between the patients with and without lymph node metastases. By contrast, the parameters from the histogram analysis yielded promising results. The entropy of the ROIs exhibited the best diagnostic ability between patients with and without lymph node metastases (p < 0.01, area under the curve of receiver operating characteristic = 0.765, specificity = 0.706, sensitivity = 0.780).

Conclusion:

In comparison with the pharmacokinetic parameters, the histogram analysis of the MR images could reveal the differences between patients with and without lymph node metastases. The entropy from the histogram indicated that the diagnostic ability was highly sensitive and specific.

Advances in knowledge:

This research gave out a promising result on the differentiating lymph node metastases through histogram analysis on tumors in DCE-MR images. Histogram could reveal the tumors heterogenicity between patients with different lymph node status.
Usage and types of mobile medical applications amongst medical students of Pakistan and its association with their academic performance
Authors: Hisam Aliya , Shafique Muhammad Umair , Khurshid Muhammad Nashit , Hamza Ali , Asad Muhammad Bilal , Shakeel Talha
Published: March 2019

Objective: To estimate the frequency of usage and types of mobile medical applications amongst medical students of Pakistan and its association with their academic performance.

Methods: The is a descriptive cross-sectional study conducted in five medical colleges. It was of 6 months duration from Sept, 2017 to Feb 2018. A sample size of 448 undergraduates was calculated by using WHO sample size calculator. Sampling technique was non-probability convenient sampling. Self-constructed questionnaire was used as data collection tool. Data were entered and analysed in SPSS version 22.

Results: The study included 198 male (44.2%) and 250 female (55.8%) students (448 in total). The mean age was 21.08±1.542 years. About 323 (72%) students who were routinely using medical application scored 69+7% in their professional examination while 125 (28%) students, who were not using medical application scored 67±9%. The association between average usage of medical application and academic performance was statistically significant (p<0.01). Amongst the medical applications “Medical Wikipedia” had the most frequent usage i.e. 162 (36.2%) while the least frequently used app was Disease Dictionary i.e. 50 (11.2%).

Conclusion: More than half of medical students who participated in the study were using medical applications on daily basis with “Medical Wikipedia” being the most commonly used application. Association between average usage of mobile medical applications and academic performance of the students was statistically significant. A large number of students agreed that medical applications were helpful in improving their medical as well as clinical knowledge.

How to cite this:Hisam A, Shafique MU, Khurshid MN, Hamza A, Asad MB, Shakeel T. Usage and types of mobile medical applications amongst medical students of Pakistan and its association with their academic performance. Pak J Med Sci. 2019;35(2):432-436.   doi: https://doi.org/10.12669/pjms.35.2.672

This is an Open Access article distributed under the terms of the Creative Commons Attribution License (http://creativecommons.org/licenses/by/3.0), which permits unrestricted use, distribution, and reproduction in any medium, provided the original work is properly cited.
Στερεότυπα που σχετίζονται με το φύλο και χαρισματικά κορίτσια: μία σύντομη θεώρηση
Authors: ΜΗΤΣΟΠΟΥΛΟΥ ΕΥΤΥΧΙΑ
Published: March 2019

Έχουν περάσει πολλές δεκαετίες από τότε που θεωρούνταν ότι η χαρισματικότητα αποτελεί ένα βασικό χαρακτηριστικό των αγοριών, ενώ τα κορίτσια, εξ ορισμού, θεωρούνταν μη χαρισματικά. Ωστόσο πολλές έρευνες έχουν διαπιστώσει ότι ξεκινώντας από τα καθημερινά ενδιαφέροντα και τις ιδιαίτερες κλίσεις στα γνωστικά αντικείμενα έως τις διαφοροποιήσεις όσον αφορά στην ακαδημαϊκή και κοινωνική αυτοαντίληψη, πολλά χαρισματικά κορίτσια τείνουν να επιβεβαιώνουν τα στερεότυπα που έχουν γι’ αυτά η οικογένεια και το σχολείο, μιας και δεν θεωρούν ότι όσα έχουν επιτύχει οφείλονται στις ικανότητές τους, αλλά σε εξωτερικούς παράγοντες. Επιπρόσθετα, η τάση της κοινωνίας να επιβεβαιώνει παραδοσιακά στερεότυπα φαίνεται πως συμβάλλει σημαντικά στην αυτο-εκπληρούμενη προφητεία ότι τα κορίτσια τα καταφέρνουν μόνο σε συγκεκριμένους τομείς. Αρκετές έρευνες εντάσσουν τα χαρισματικά κορίτσια στην ομάδα «υψηλού κινδύνου», καθώς έχει διαπιστωθεί ότι λιγότερο συχνά εντοπίζεται η χαρισματικότητα και τα ταλέντα τους, σε αντίθεση με τα αγόρια, με αποτέλεσμα να μην λαμβάνουν αρκετή ανατροφοδότηση από το εκπαιδευτικό περιβάλλον. Το κείμενο αποσκοπεί στο να προσφέρει μία σύντομη θεώρηση αναφορικά με τα παραπάνω και να ενημερώσει για το υπάρχον ερευνητικό πλαίσιο σχετικά με το πώς σχετίζονται τα έμφυλα στερεότυπα με την ανάπτυξη της χαρισματικότητας των κοριτσιών.
Διερεύνηση της Πρώιμης Μαθηματικής Επάρκειας παιδιού με Διάταραχές Αυτιστικού Φάσματος : Μελέτη περίπτωσης
Authors: ΜΟΣΧΩΝΗ ΜΑΡΙΑ , ΧΑΡΙΤΑΚΗ ΓΑΡΥΦΑΛΙΑ , ΑΝΤΩΝΙΟΥ ΑΛΕΞΑΝΔΡΟΣ-ΣΤΑΜΑΤΙΟΣ
Published: March 2019

Τα τελευταία χρόνια γίνεται μια προσπάθεια σκιαγράφησης του γνωστικού προφίλ των παιδιών με Διαταραχές Αυτιστικού Φάσματος (Δ.Α.Φ.) στα Μαθηματικά. Η διαφοροποίηση των ποιοτικών χαρακτηριστικών των μαθηματικών επιδόσεων του παιδιού με Δ.Α.Φ. σε δραστηριότητες που σχετίζονται με την πρώιμη μαθηματική επάρκεια συγκριτικά με παιδιά τυπικής ανάπτυξης, το επίπεδο των επιδόσεων του στις σχεσιακές δραστηριότητες, σε σύγκριση με τις δραστηριότητες καταμέτρησης καθώς και ο ρόλος της λειτουργίας των απεικονίσεων στη διαδικασία επίλυσης λεκτικών προβλημάτων πρόσθεσης και αφαίρεσης αποτελούν πεδίο ιδιαίτερου ερευνητικού ενδιαφέροντος καθώς συνδέονται άμεσα με την ανάπτυξη εκπαιδευτικών προσεγγίσεων. Σκοπό της παρούσας έρευνας αποτελεί η διερεύνηση της πρώιμης μαθηματικής επάρκειας παιδιού με Δ.Α.Φ. με έμφαση κυρίως στις γνώσεις και δεξιότητες που αφορούν κατά βάση στη δημιουργία της έννοιας του αριθμού. Για τις ανάγκες διερεύνησης του παραπάνω σκοπού χρησιμοποιήθηκε ποιοτική προσέγγιση. Πιο συγκεκριμένα, πραγματοποιήθηκε χορήγηση του Κριτηρίου Πρώιμης Μαθηματικής Επάρκειας της Ουτρέχτης στο υπό μελέτη παιδί. Ακόμα, χρησιμοποιήθηκε η μη-δομημένη παρατήρηση για την καταγραφή των δυσκολιών του μαθητή κατά την ολοκλήρωση των δοκιμασιών, την ενδεχόμενη ύπαρξη στρατηγικών αποφυγής αλλά και του χρόνου ολοκλήρωσης των δραστηριοτήτων καθώς και η δομημένη συνέντευξη σε έναν από τους γονείς του παιδιού προκειμένου να καταγραφούν τα προσωπικά χαρακτηριστικά του. Τα αποτελέσματα που προέκυψαν από την ποιοτική ανάλυση των δεδομένων καταδεικνύουν την ύπαρξη σημαντικών δυσκολιών στις σχεσιακές δραστηριότητες συγκριτικά με τις δραστηριότητες καταμέτρησης και συγκεκριμένα, δεν είχε αναπτυχθεί η ικανότητα της σειριακής αντιστοίχισης δεδομένου ότι οι ικανότητες αυτές συνδέονται με την έννοια της διατήρησης της ποσότητας. Τα αποτελέσματα της έρευνας οδηγούν στο συμπέρασμα ότι τα παιδιά με Δ.Α.Φ. διαθέτουν ένα ιδιαίτερο γνωστικό προφίλ στα μαθηματικά το οποίο δεν ανταποκρίνεται στην τυπική ανάπτυξη της λογικομαθηματικής σκέψης.
Συναισθηματικό προφίλ μαθητών με μαθησιακές δυσκολίες: η αποτύπωση στη λογοτεχνία
Authors: ΑΝΤΩΝΙΟΥ ΑΛΕΞΑΝΔΡΟΣ-ΣΤΑΜΑΤΙΟΣ , ΖΗΚΑ ΕΙΡΗΝΗ
Published: March 2019

Σύμφωνα με πολλές έρευνες, με τη διάγνωση των μαθησιακών δυσκολιών, η πιθανότητα για περιορισμένη ακαδημαϊκή πορεία και κοινωνικοσυναισθηματική ανάπτυξη αυξάνεται. Οι μαθητές με διάγνωση μαθησιακών δυσκολιών εμφανίζουν υψηλότερα ποσοστά για έλλειψη κοινωνικής προσαρμογής και εμπλοκή σε επισφαλείς συμπεριφορές (αυτοκτονία, χρήση ουσιών, σεξουαλική δραστηριότητα) απ’ ό,τι οι άλλοι συμμαθητές τους χωρίς ανάλογες δυσκολίες. Σχετικές μελέτες αναφέρονται στην ανεργία και την κοινωνική απομόνωση ατόμων που διαγνώστηκαν με μαθησιακές δυσκολίες ενώ διακρίνονται συχνά αισθήματα μειωμένης αυτοαντίληψης, σύγχυσης, ηττοπάθειας και απελπισίας. Πρόσθετες ανησυχίες συχνά βιώνονται ως αποτέλεσμα αρνητικής συμπεριφοράς συμμαθητών, συνομηλίκων ή εκπαιδευτικών απέναντί τους. Σε πρωτότυπη έρευνα που διεξήχθη το 2001, καταμετρήθηκαν ενενήντα βιβλία φαντασίας για παιδιά και εφήβους που απεικόνιζαν τουλάχιστον έναν χαρακτήρα με μαθησιακές δυσκολίες, κατά κύριο λόγο στην ανάγνωση και στη γραπτή έκφραση. Σε αυτά τα κείμενα, ο εκφοβισμός και οι μειωτικοί χαρακτηρισμοί αναφέρονται ως συνήθη προβλήματα που επιδρούν αρνητικά στη διαμόρφωση του συναισθηματικού προφίλ των μαθητών με μαθησιακές δυσκολίες ενώ η ίδια η φύση των δυσκολιών τους φαίνεται να διαδραματίζει καταλυτικό ρόλο στην πλοκή του μυθιστορήματος. Για παράδειγμα, οι γονείς, στην πλειονότητα των ιστοριών αυτών παρουσιάζονται να αντιδρούν αρνητικά αρχικά απέναντι στο πρόβλημα και να αντιστέκονται στη διαδικασία της αξιολόγησης ενώ για τους εκπαιδευτικούς παρατηρούνται αρνητικές και θετικές απεικονίσεις. Τέλος, προτείνεται οι εκπαιδευτικοί, οι άλλες ειδικότητες της ειδικής αγωγής αλλά και οι ίδιοι οι γονείς να αναζητούν τις φαντασιακές απεικονίσεις των μαθησιακών δυσκολιών και να τις χρησιμοποιούν ως εκπαιδευτικά εργαλεία αλλά και ως μέσα εξοικείωσης με τις ίδιες τις μαθησιακές δυσκολίες.
Αναγνώριση και διαχείριση στοιχείων συναισθηματικής ανάπτυξης χαρισματικών παιδιών στο δημοτικό σχολείο. Μελέτη περίπτωσης.
Authors: ΜΠΙΜΠΟΥΔΗ ΜΑΡΙΑ
Published: March 2019

Στις ελληνικές, γενικές σχολικές τάξεις, φοιτούν συνήθως χαρισματικοί μαθητές,   που εξαιτίας της έλλειψης γνώσεων από τους εκπαιδευτικούς, δεν ενισχύονται κατάλληλα με ειδικές  παιδαγωγικές παρεμβάσεις τόσο σε γνωστικό όσο και σε συναισθηματικό επίπεδο. Αποτέλεσμα αυτής της προσέγγισης είναι η εμφάνιση συναισθηματικών δυσκολιών και συχνά η χαμηλή επίδοση στα μαθήματα.Σκοπός της εργασίας είναι να παρουσιαστούν, μετά από παρατήρηση στη σχολική τάξη από τον εκπαιδευτικό, στοιχεία συναισθηματικής ανάπτυξης σε χαρισματικό μαθητή και τρόποι διαχείρισης των στοιχείων αυτών επηρεάζοντας θετικά την συναισθηματική και κοινωνική του ανάπτυξη.Πρόκειται για μελέτη περίπτωσης μαθητή Ε΄ τάξη σε γενική τάξη με ιδιαίτερα γνωρίσματα χαρισματικού παιδιού, βάσει της μελέτης Silverman (2002), όπως: υψηλή επίδοση σε φύλλα αξιολόγησης όλων των γνωστικών αντικειμένων, ιδιαίτερη παρατηρητικότητα, αυξημένη μνημονική ικανότητα και ικανότητα επίλυσης προβλημάτων, πλούσιο λεξιλόγιο, αυξημένες γνώσεις εγκυκλοπαιδικού χαρακτήρα, γρήγορο ρυθμό μάθησης και έντονη περιέργεια για νέα γνώση. Ωστόσο, παρουσίαζε  έλλειψη ενδιαφέροντος σε θέματα που γνώριζε, δυσκολία  στο διαφορετικό ρυθμό μάθησης των υπόλοιπων μαθητών, ανυπομονησία στις εξηγήσεις λαθών, γεγονός που δυσχέραινε την επικοινωνία.Οι μαθησιακές – συναισθηματικές ανάγκες απέκλιναν από μια μέση, φυσιολογική τάξη πράγμα που  απαιτούσε την εφαρμογή μιας διαφοροποιημένης διδασκαλίας, ώστε να ενεργοποιηθεί το ενδιαφέρον για μάθηση. Δόθηκε ιδιαίτερη προσοχή στη συναισθηματική ανάπτυξη εφαρμόζοντας τεχνικές συναισθηματικής αγωγής βασισμένες στην ενσυναίσθηση.
Ανάκληση Συμβόλων και Εργαζόμενη Μνήμη
Authors: ΝΙΚΟΛΟΠΟΥΛΟΣ ΓΙΑΝΝΗΣ , ΠΟΘΗΤΟΥ ΚΩΝΣΤΑΝΤΙΝΑ , ΤΡΙΠΟΤΣΕΡΗ ΓΕΩΡΓΙΑ
Published: March 2019

Αντικείμενο της παρούσας ερευνητικής εργασίας αποτελεί η αξιολόγηση της Εργαζόμενης Μνήμης (Ε.Μ.) αρίστων βαθμολογικά μαθητών που αποτέλεσαν το δείγμα της έρευνας. Οι μαθητές που επιλέχθηκαν εκτός της υψηλής βαθμολογίας επιπλέον έχουν λάβει πολύ θετικά σχόλια και από τους εκπαιδευτικούς. Για την συλλογή όλων των απαραίτητων στοιχείων επιλέχθηκαν κατάλληλες δραστηριότητες με στόχο την αξιολόγηση της μνήμης των παιδιών. Συγκεκριμένα, οι δραστηριότητες (άτυπα εργαλεία) επικεντρώνονταν στην αξιολόγηση της χωρητικότητας αλλά και της επεξεργασίας της εργαζόμενης μνήμης των εν λόγω μαθητών. Για την επεξεργασία των στοιχείων ακολουθήσαμε την στατιστική εφαρμογή της περιγραφικής ανάλυσης μέσω του προγράμματος SPSS.
Η εκπαιδευτική πολιτική, τα μοντέλα μάθησης και η προσέγγιση της Αμερικής για την εκπαίδευση των χαρισματικών παιδιών.
Authors: ΠΑΤΣΙΑΔΟΥ ΜΑΓΔΑΛΗΝΗ , ΞΑΝΘΟΠΟΥΛΟΥ ΜΑΡΙΑ
Published: March 2019

Η παρούσα εισήγηση στοχεύει στο να τονίσει το πόσο σημαντικό είναι να διαφοροποιηθούν οι θεωρίες και τα μοντέλα μάθησης που ισχύουν στην χώρα μας σχετικά με την εκπαίδευση των χαρισματικών παιδιών, προκειμένου να τους δοθούν οι κατάλληλες ευκαιρίες για να μπορέσουν να αναπτύξουν τα χαρίσματα και τα ταλέντα τους,Μέσα από την σύντομη αναφορά στις εκπαιδευτικές πολιτικές που ακολουθούνται, αφενός στην Αμερική και την Ευρώπη και αφετέρου στην Ελλάδα, γίνεται μια πρώτη σύγκριση ανάμεσα στους διαφορετικούς τρόπους αντιμετώπισης και υποστήριξης, που υπάρχουν διεθνώς, γύρω από την εκπαίδευση των χαρισματικών παιδιών.Εν συνεχεία, αναφερόμαστε πιο συγκεκριμένα στις θεωρίες μάθησης, τα εκπαιδευτικά μοντέλα, αλλά και τις εκπαιδευτικές πολιτικές που εφαρμόζονται στην Αμερική για την εκπαίδευση των χαρισματικών παιδιών, καθώς εκεί τέθηκαν οι βάσεις, του σύγχρονου παγκόσμιου εκπαιδευτικού σκηνικού για την εκπαίδευση των συγκεκριμένων παιδιών.Τέλος, συγκρίνοντας τις εκπαιδευτικές πολιτικές της Αμερικής με την προσέγγιση του ελληνικού εκπαιδευτικού συστήματος για τα χαρισματικά παιδιά, επιδιώκουμε να θέσουμε κάποιους πρώτους προβληματισμούς.
Χαρισματικότητα και διαταραχή αυτιστικού φάσματος: Μπορεί ένα παιδί στο φάσμα του αυτισμού να είναι χαρισματικό;
Authors: ΞΥΚΗ ΕΥΤΥΧΙΑ , ΒΛΑΣΟΠΟΥΛΟΥ ΦΩΤΕΙΝΗ , ΤΟΜΠΡΟΥ ΔΗΜΗΤΡΑ ΜΑΡΙΑ
Published: March 2019

Σύμφωνα με την αναθεωρημένη έκδοση του διαγνωστικού εγχειριδίου της Αμερικάνικης Ψυχιατρικής Εταιρείας (DSM-5, ΑPA, 2013) η Διαταραχή του Αυτιστικού Φάσματος (ΔΑΦ), χαρακτηρίζεται από ελλείμματα κοινωνικής επικοινωνίας και περιορισμένες/επαναλαμβανόμενες συμπεριφορές. Ωστόσο, η κλινική εικόνα των παιδιών με ΔΑΦ  κάποιες φορές συνοδεύεται από υψηλή νοημοσύνη και άλλες ιδιαίτερες ικανότητες, όπως εξαιρετική μνήμη γεγονότων, υπολογισμός ημερολογιακών ημερομηνιών, ταχείς πολλαπλασιασμούς κ.ά.  Σκοπός της παρούσας εργασίας είναι η διερεύνηση μέσα από τη βιβλιογραφική έρευνα της πιθανής σύνδεσης ορισμένων χαρακτηριστικών των ευφυϊών ατόμων που έχει παρατηρηθεί ότι είναι ποσοτικά παρόμοια με εκείνα που παρατηρούνται στη ΔΑΦ, υποδεικνύοντας κάποια πιθανή κοινή αιτιολογία. Άλλωστε,  έχει  παρατηρηθεί μια δυσκολία από τους ειδικούς να διακρίνουν τα παιδιά με υψηλού επιπέδου λειτουργικότητας ΔΑΦ από τα χαρισματικά παιδιά. Παρόλο που υπάρχει έλλειψη δεδομένων σχετικά με τις ομοιότητες μεταξύ των ατόμων ΔΑΦ και των χαρισματικών, τα συμπεράσματα των μελετών που διεξήχθησαν στον τομέα της ΔΑΦ και σε άτομα με υψηλή νοημοσύνη παρουσιάζουν ορισμένα σημεία σύγκλισης. Φαίνεται ότι τα παιδιά με ΔΑΦ και μεγάλο ποσοστό παιδιών με υψηλό νοητικό δυναμικό παρουσιάζουν ετερογενείς αποδόσεις νοητικού πηλίκου IQ στις κλίμακες του Wechsler. Ακόμα, έχουν διάφορα κοινά κλινικά συμπτώματα (άτυπες αισθητηριακές συμπεριφορές, προβλήματα αλλαγής προσοχής, δυσκολίες στη συναισθηματική ρύθμιση) και γνωστικά χαρακτηριστικά. Για να κατανοήσουμε και να αναλύσουμε αυτά τα αποτελέσματα, θα πρέπει να γίνουν περισσότερες συγκριτικές μελέτες, ως προς τις ομοιότητες που παρουσιάζονται αλλά και περισσότερες έρευνες ως προς την αιτιολογία της ΔΑΦ.
Δυνατότητες εκπαίδευσης μέσα από μη αφηγηματικές μορφές τέχνης
Authors: ΓΕΜΤΟΥ ΕΛΕΝΗ
Published: March 2019

Το άρθρο στηρίζεται σε έρευνα που πραγματοποίησε η συγγραφέας σε παιδιά 10-12 ετών σε εργαστήρι ιδιωτικού πολιτιστικού πολυχώρου, με σκοπό να φανεί ότι η ουσιαστική και συστηματική τους επαφή με αντισυμβατικές μορφές καλλιτεχνικής έκφρασης έχει θετικές συνέπειες, κυρίως σε ό,τι αφορά την καλλιέργεια της συναισθηματικής τους νοημοσύνης και της φιλοσοφικής τους σκέψης. Τα παιδιά παρακολούθησαν δύο θεατρικές παραστάσεις του ιδίου περιεχομένου, αλλά διαφορετικής σκηνοθετικής αντίληψης, καθώς η πρώτη ακολουθούσε το παραδοσιακό αφηγηματικό μοντέλο, ενώ η δεύτερη ανήκε στον χώρο του μετα-δραματικού θεάτρου. Αντίστοιχα μελέτησαν συγκριτικά έργα παραστατικής ζωγραφικής και εννοιακής τέχνης. Παρότι τα μεταμοντέρνα καλλιτεχνικά έργα, από όποιον χώρο και αν προέρχονται, αποδομούν τον παραδοσιακό ρόλο του περιεχομένου αναδεικνύοντας τη σημασία της μορφής, μπορούν να λειτουργήσουν ως εκπαιδευτικά εργαλεία όταν υπάρχει σωστή γνωστική καθοδήγηση. Στο άρθρο παρουσιάζονται η μέθοδος και τα αποτελέσματα της συγκεκριμένης έρευνας, ενώ γίνονται γενικές αναφορές στο θεωρητικό πλαίσιο της μετα-μοντέρνας αντίληψης, η γνώση του οποίου κρίνεται ως απαραίτητη για την ουσιαστική κατανόηση σύγχρονων καλλιτεχνικών έργων.
Ο ρόλος του παιχνιδιού στην απόκτηση κοινωνικών δεξιοτήτων των παιδιών: Απόψεις εκπαιδευτικών και πρακτικές.
Authors: ΠΑΠΑΔΟΓΕΩΡΓΑΚΗ ΜΑΡΙΚΑ
Published: March 2019

Παρόλο που υπάρχουν πολυάριθμες μελέτες σε άλλες χώρες για το παιχνίδι και τη συμβολή του στη μάθηση των παιδιών (Brewer, 2004, Broadhead, 2004, Degotardi, 2005, Wood, 2007), λίγη έρευνα έχει διεξαχθεί στην Ελλάδα για το πώς οι νηπιαγωγοί αντιλαμβάνονται το παιχνίδι σε σχέση με τη μάθηση και την ανάπτυξη των κοινωνικών δεξιοτήτων των παιδιών. Για αυτό το λόγο ο βασικός σκοπός της έρευνας είναι για να ερευνήσει την κατανόηση των δασκάλων προσχολικής αγωγής σχετικά με την αξία του παιχνιδιού στην μάθηση των παιδιών και να εξετάσει τις απόψεις τους σχετικά με την συνεισφορά του παιχνιδιού στην απόκτηση κοινωνικών δεξιοτήτων. Η παρούσα έρευνα έχει στηριχθεί και σε βιβλιογραφική ανασκόπηση αλλά και σε 6 συνεντεύξεις με εκπαιδευτικούς προσχολικής ηλικίας οι οποίοι είχαν τάξεις με παιδιά ηλικίας 5-6. Η ανάλυση των δεδομένων ανέδειξε τις θεματικές ενότητες, οι οποίες είναι : Ο ρόλος του δασκάλου στην τάξη, οι απόψεις εκπαιδευτικών για την αξία του παιχνιδιού, η σχέση παιχνιδιού και κοινωνικής ανάπτυξης,  οι τύποι παιχνιδιού που θεωρούν οι εκπαιδευτικοί ότι βοηθούν πιο πολύ στην ανάπτυξη κοινωνικών δεξιοτήτων και τέλος οι τύποι παιχνιδιού που χρησιμοποιούν οι εκπαιδευτικοί στην τάξη.Συμπερασματικά, η αρχική υπόθεση για το αν το παιχνίδι βοηθάει τελικά τα παιδιά στην κοινωνική τους ανάπτυξη, επιβεβαιώθηκε μέσα από αυτή την έρευνα.
Συμβουλευτική γονέων στη διαχείριση της συναισθηματικής και κοινωνικής ανάπτυξης των χαρισματικών παιδιών
Authors: ΠΑΠΠΑ ΚΩΝΣΤΑΝΤΙΝΑ , ΝΑΝΟΥ ΓΕΩΡΓΙΑ , ΣΑΛΜΟΝΤ ΕΛΕΥΘΕΡΙΑ
Published: March 2019

Οι σύγχρονες αντιλήψεις σχετικά με τη χαρισματικότητα αντανακλούν την ολοένα αυξανόμενη αναγνώριση της σημασίας της εξισορρόπησης μεταξύ των θεωρητικών και πρακτικών ορισμών οι οποίοι δίνουν έμφαση τόσο στην επίλυση προβλημάτων κάτω από συγκεκριμένες συνθήκες όσο και σε ταλέντα που σχετίζονται με συγκεκριμένα πλαίσια και τομείς καθώς και στην επίδραση μιας παρατεταμένης, εμπρόθετης εξάσκησης στην πραγμάτωση ενός ιδιαίτερου ταλέντου. Έχει καταγραφεί ότι ο δείκτης νοημοσύνης των χαρισματικών ατόμων ξεπερνά το 140, γεγονός το οποίο οδηγεί στην εμφάνιση ιδιαίτερων χαρακτηριστικών σε διάφορους τομείς. Συνήθως ο υψηλός δείκτης νοημοσύνης δεν συμβαδίζει με τη γενικότερη κοινωνικο- συναισθηματική ανάπτυξη και τις κοινωνικές δεξιότητες που αναμένεται να αναπτύξουν τα χαρισματικά παιδιά με αποτέλεσμα την εμφάνιση αρνητικών διαθέσεων τόσο για το ίδιο το παιδί όσο και για την οικογένειά του. Σκοπός της παρούσας ανακοίνωσης είναι να παρακολουθήσει την κοινωνική ανάπτυξη και την συναισθηματική νοημοσύνη των χαρισματικών παιδιών καθώς και το ρόλο τον οποίο μπορούν να διαδραματίζουν οι περιβαλλοντικοί παράγοντες στην ανάδειξη αυτών των ταλέντων. Ιδιαίτερη σημασία φαίνεται να παρουσιάζει η συμμετοχή των γονέων των χαρισματικών παιδιών, σε κάθε αναπτυξιακό/ εξελικτικό στάδιο, οι οποίοι με την κατάλληλη συμβουλευτική παρέμβαση θα είναι σε θέση να εντοπίσουν τις διαφορές και στη συνέχεια να βοηθηθούν να γνωρίσουν και να εφαρμόσουν μεθόδους για τη διαχείριση, αρχικά, των δικών τους συναισθημάτων απέναντι στη χαρισματική προσωπικότητα του παιδιού τους και παράλληλα να αποκτήσουν την ικανότητα να το υποστηρίξουν τόσο στο πλαίσιο της κοινωνικής ανάπτυξης όσο και στην ολόπλευρη ανάπτυξη της προσωπικότητάς του.
Χαρισματικά παιδιά και γονεϊκές αντιλήψεις
Authors: ΔΗΜΟΠΟΥΛΟΥ ΝΙΚΗ , ΚΑΣΙΜΑΤΗ ΜΑΡΙΑ-ΓΕΩΡΓΙΑ
Published: March 2019

Προσπαθώντας να περιοριστεί η επιφανειακή προσέγγιση του όρου «χαρισματικότητα» και να αναδειχθεί η πολύπλευρη διάσταση της έννοιας, επιδιώκεται η πλήρης κατανόησή της και η εις βάθος απεικόνισή της. Δεδομένου αυτού, επιτυγχάνεται η αποτύπωση, τόσο της γνωστικής, όσο και της ψυχοσυναισθηματικής αντίδρασης των γονέων, στο άκουσμα πως  το παιδί τους διαθέτει ιδιαίτερα ταλέντα, καθώς και το πώς η μετέπειτα αντιμετώπιση της συγκεκριμένης κατάστασης, ενδεχομένως να επηρεάζει και να καθοδηγεί τις σχέσεις ανάμεσα σε όλα τα μέλη της οικογένειας. Στην παρούσα εισήγηση θα αναφερθούμε, τόσο στη διερεύνηση των  γονεϊκών αντιλήψεων, όσο και στους παράγοντες εκείνους που δύνανται να επηρεάσουν αρνητικά την ακαδημαϊκή επίδοση των χαρισματικών μαθητών. Η εργασία εκκινεί, επίσης, μια κριτική προσέγγιση της ανάγκης εφαρμογής οργανωμένων γονεϊκών στρατηγικών για την ενίσχυση των παρεχόμενων ακαδημαϊκών κινήτρων εντός οικογενειακού περιβάλλοντος.Επιπλέον, επιχειρείται παρουσίαση των τρόπωνβελτιστοποίησης των σχέσεων, μεταξύ γονέων και χαρισματικών παιδιών και  επισημαίνεται η σπουδαιότητα της παρουσίας τωνσυμβούλωνψυχικής υγείας, οι οποίοι έχουν τη δυνατότητα να παρέχουν  εξειδικευμένη καθοδήγηση, τόσο σε σχέση με την αναπτυξιακή προοπτικήτου χαρισματικού παιδιού, όσο και σε συνάρτηση με τη διαμόρφωση των σχέσεων εντός της οικογένειας.
Οι Ευρωπαϊκές πολιτικές για την εκπαίδευση των χαρισματικών παιδιών. Μία συγκριτική αποτίμηση.
Authors: ΠΕΡΙΣΤΕΡΑΚΗ ΚΥΡΙΑΚΗ , ΠΑΤΣΙΑΔΟΥ ΜΑΓΔΑΛΗΝΗ
Published: March 2019

Σε κάθε προηγμένο κράτος που στηρίζεται στις αρχές της δημοκρατίας και της κοινωνικής δικαιοσύνης, θεωρείται απαραίτητη η πλήρης ανάπτυξη των ικανοτήτων όλων των μαθητών, συνεπώς και των χαρισματικών παιδιών, στο πλαίσιο των ίσων εκπαιδευτικών ευκαιριών. Στις ευρωπαϊκές χώρες δεν υπάρχει ένα ομοιόμορφο εκπαιδευτικό σύστημα υποστήριξης των χαρισματικών παιδιών. Κάποια κράτη ακολουθούν μία προσέγγιση συμπερίληψης, ενώ σε κάποια άλλα τα χαρισματικά παιδιά εκπαιδεύονται σαν μία ομάδα με ειδικές εκπαιδευτικές ανάγκες (Łubianka & Sękowski, 2013). Δυστυχώς, η ελληνική εκπαιδευτική πραγματικότητα είναι απογοητευτική, καθώς δεν υπάρχει ειδική μέριμνα για το σχεδιασμό και την εφαρμογή προγραμμάτων προσαρμοσμένων για το σκοπό αυτό (Φουστάνα, 2007). Τα πρότυπα σχολεία ίσως αποτελούν μία δομή που κινείται προς την κατεύθυνση αυτή. Κάποια από τα εκπαιδευτικά μέτρα τα οποία θα μπορούσαν να υιοθετηθούν στη Ελλάδα για την εκπαίδευση των χαρισματικών μαθητών είναι τα προγράμματα εμπλουτισμού, ένα διαφοροποιημένο αναλυτικό πρόγραμμα, καθώς και η σχετική επιμόρφωση των εκπαιδευτικών (Θεοδωρίδου, 2006).
«Ο ρόλος του διευθυντή στην ανίχνευση και εκπαιδευτική διαχείριση χαρισματικών μαθητών, απόψεις διευθυντών δημοτικών σχολείων»
Authors: ΔΗΜΟΥ ΠΑΣΧΑΛΗΣ
Published: March 2019

Στην παρούσα μελέτη θα διερευνηθούν ζητήματα που αφορούν το ρόλο του διευθυντή στην ανίχνευση και εκπαιδευτική διαχείριση χαρισματικών μαθητών, απόψεις διευθυντών δημοτικών σχολείων της ελληνόγλωσσης εκπαίδευσης στη Διασπορά. Μετά από σύντομη παρουσίαση σχετικά με τη νομοθεσία, το σκοπό, τις εκπαιδευτικές μορφές και τους φορείς της ελληνόγλωσσης εκπαίδευσης στο εξωτερικό, θα γίνει αναφορά για την εσωτερική ποικιλομορφία που χαρακτηρίζει την ελληνική ομογένεια. Το γεγονός αυτό καθορίζει και τις διαφορετικές της ανάγκες και προσδοκίες και, συνεπώς, τους διαφορετικούς της σκοπούς και στόχους σχετικά με την ελληνόγλωσση εκπαίδευση. Στη συνέχεια, θα διαφανεί ρόλος του διευθυντή στην ανίχνευση και εκπαιδευτική διαχείριση χαρισματικών μαθητών δημοτικών σχολείων , ώστε η ελληνόγλωσση εκπαίδευση στο εξωτερικό, να είναι αποτελεσματική τόσο για την ελληνική διασπορά όσο και για την ελληνική κοινωνία στο σύνολό της.
Ανίχνευση και εκπαιδευτική διαχείριση χαρισματικών μαθητών, απόψεις αναπληρωτών εκπαιδευτικών
Authors: ΣΤΑΥΡΙΑΝΟΥΔΑΚΗ ΑΛΕΞΑΝΔΡΑ , ΡΑΚΙΝΤΖΗ ΚΑΡΟΛΙΝΑ
Published: March 2019

Μια από τις «πηγές του κακού» του ελληνικού εκπαιδευτικούς συστήματος είναι πως, παρά τις όποιες μεταρρυθμίσεις του, σε πολλά σημεία παραμένει προσκολλημένο σε πρακτικές του παρελθόντος. Εξαίρεση σε αυτό δε θα μπορούσε να αποτελεί η εκπαίδευση των «μαθητών με ιδιαίτερες νοητικές ικανότητες και ταλέντα». Το κύριο ερευνητικό ερώτημα της παρούσας μελέτης είναι αν και κατά πόσο η ελληνική εκπαιδευτική κοινότητα και συγκεκριμένα η κοινότητα των αναπληρωτών εκπαιδευτικών μπορεί να αναγνωρίσει και να διαχειριστεί κατάλληλα την ύπαρξη χαρισματικών μαθητών. Τα αποτελέσματα μεταξύ άλλων ανέδειξαν τις απόψεις των συμμετεχόντων αναπληρωτών εκπαιδευτικών για τη φοίτηση αυτών των μαθητών/τριών σε τυπικές σχολικές τάξεις καθώς και την τακτική της υψηλής βαθμολογίας ως βασικό παράγοντα  στην εντοπισμού τους. Τέλος, δυστυχώς επιβεβαιώνει πως η κεντρική διοίκηση (Υπουργείο Παιδείας) εστιάζει περισσότερο σε βασικές γνώσεις και όχι τόσο στην ανάπτυξη σύνθετων νοητικών δεξιοτήτων που να ενθαρρύνει τη δική τους ιδιαίτερη μαθησιακή περιέργεια και αυξημένη ευφυία
Ο σχολικός εκφοβισμός ως παράγοντας κινδύνου παραβατικής συμπεριφοράς στην ενήλικη ζωή
Authors: ΣΙΟΥΤΗ ΖΩΗ , ΤΟΛΗΣ ΕΥΑΓΓΕΛΟΣ
Published: March 2019

Ο σχολικός εκφοβισμός είναι ένα σημαντικό κοινωνικό πρόβλημα με σοβαρές συνέπειες, βραχυπρόθεσμες, στη σωματική και ψυχολογική υγεία των παιδιών και μακροπρόθεσμες, στη μελλοντική τους ψυχοκοινωνική προσαρμογή ως ενήλικες. Μεγάλες διαχρονικές μελέτες στην εγκληματολογία έχουν επισημάνει τις αναπτυξιακές συσχετίσεις μεταξύ των συναισθηματικών προβλημάτων και των προβλημάτων συμπεριφοράς στην πρώιμη παιδική ηλικία και της ύστερης εγκληματικότητας των εφήβων ή των ενηλίκων. Η παρούσα βιβλιογραφική ανασκόπηση στοχεύει στη μελέτη της σχέσης μεταξύ του σχολικού εκφοβισμού και της παραβατικής συμπεριφοράς στην εφηβική και ενήλικη ζωή και στην ποινική αντιμετώπιση του ανήλικου δράστη από την Ελληνική Πολιτεία. Τα ευρήματα της βιβλιογραφικής ανασκόπησης δείχνουν ότι ο σχολικός εκφοβισμός είναι παράγοντας κινδύνου της παιδικής ηλικίας για εκδήλωση μεταγενέστερης παραβατικής συμπεριφοράς. Η εκφοβιστική συμπεριφορά αυξάνει την πιθανότητα εμφάνισης δυσμενών αποτελεσμάτων αργότερα στην ενήλικη ζωή των θυτών. Οι παρεμβάσεις γονικής κατάρτισης ενδέχεται να αποτρέψουν τόσο τον εκφοβισμό όσο και την παραβατικότητα. Τα αποτελέσματα αυτά έχουν μεγάλη σημασία στην πρόληψη της εγκληματικότητας και της ψυχοπαθολογίας των εφήβων, υποδεικνύοντας ότι οι προληπτικές παρεμβάσεις που βασίζονται στο σχολείο και στην κοινότητα και εστιάζουν στον εκφοβισμό πρέπει να αποτελούν κύρια προτεραιότητα της πολιτικής δημόσιας υγείας των παιδιών, καθώς ο εκφοβισμός και η παραβατικότητα είναι συμπεριφορικές εκδηλώσεις του ίδιου κοινωνικού φαινομένου.
Πρόταση εκπαιδευτικού προγράμματος χαρισματικών μαθητών στην Ιστορία
Authors: ΚΟΝΤΟΣΤΑΥΛΟΥ ΕΙΡΗΝΗ-ΖΩΗ , ΔΙΑΜΑΝΤΟΥΛΗ ΙΩΑΝΝΑ , ΧΑΝΤΖΟΥΛΗ ΕΛΕΝΗ
Published: March 2019

Οι χαρισματικοί μαθητές αναγνωρίζονται από τις περισσότερες αναπτυγμένες χώρες ως άτομα που χρειάζονται ειδικά εκπαιδευτικά προγράμματα σχεδιασμένα με βάση τις ανάγκες και τις ικανότητές τους. Στην παρούσα εργασία παρουσιάζονται προγράμματα που απευθύνονται σε χαρισματικούς μαθητές και έχουν εφαρμοστεί σε πολλές χώρες και διαφορετικά εκπαιδευτικά συστήματα. Θα παρουσιαστεί το Προσαρμοσμένο στο Πρόγραμμα Μοντέλο της Van Tassel Baska  ( Integrated Curriculum Model – ICM,1986) το οποίο δίνει έμφαση  στη διαφοροποίηση σε τρία επίπεδα. Το συγκεκριμένο μοντέλο έχει πλήρως αναπτυχθεί και έχει συσχετιστεί με το αντίστοιχο πρόγραμμα σπουδών ( The Integrated Curriculum Model (ICM), Joyce Van Tassel- Baska , Susannah Wood The College of William&Mary, 2009). Στη συνέχεια παρουσιάζεται το Μοντέλο των τριών σταδίων του Πανεπιστημίου του Purdue ( The Purdue Three-stage Enrichment Model for Elementary Gifted Learners (PACE),1973) που είναι σχεδιασμένο να ανταποκρίνεται στις ανάγκες των χαρισματικών μαθητών. Τα δύο αυτά μοντέλα εφαρμόζονται στις Η.Π.Α. Σκοπός της παρούσας εργασίας είναι να γίνει μια πρόταση προγράμματος με κύριο άξονα την ανάπτυξη της κριτικής σκέψης , βασισμένο στο Μοντέλο του Λογικού επιχειρήματος (Paul’sReasoningModel, 1992 ) και στους οκτώ παράγοντες της παραγωγικής σκέψης που αυτό περιγράφει. Το πρόγραμμα απευθύνεται σε μαθητές 11-12 ετών που έχουν αξιολογηθεί ως χαρισματικοί και αποτελεί εμπλουτισμένο πρόγραμμα στο μάθημα της Ιστορίας. Το πρόγραμμα της παρούσας πρότασης ολοκληρώνεται σε έξι δίωρες συναντήσεις και θα μπορούσε να ενταχθεί είτε στο εβδομαδιαίο πρόγραμμα του γενικού σχολείου είτε να πραγματοποιηθεί σε εξωσχολικές συναντήσεις. Στοχεύει στην ανάπτυξη της κριτικής σκέψης και στην επίλυση προβλήματος και  το περιεχόμενό του αφορά στην ιστορική περίοδο της Τουρκοκρατίας στον ελλαδικό χώρο.
Νευροεπιστήμες στην Εκπαίδευση: Κατοπτρικοί νευρώνες και ενίσχυση της ενσυναισθητικής ικανότητας των μαθητών
Authors: ΣΤΕΦΑΝΟΠΟΥΛΟΥ ΣΟΦΙΑ , ΤΣΑΤΗΡΗ ΜΑΡΙΑ , ΚΟΥΜΖΗΣ ΙΩΑΝΝΗΣ
Published: March 2019

Με τη συνδρομή των Νευροεπιστημών είναι δυνατόν να διερευνηθεί το πώς οι µαθητές µπορούν να υποστηριχθούν διδακτικά, έτσι ώστε να αξιοποιήσουν όλες τους τις δυνατότητες για µάθηση, αλλά και το πώς η µάθηση µπορεί να γίνει πιο αποτελεσµατική για όλους τους µαθητές. Στην παρούσα εργασία γίνεται βιβλιογραφική ανασκόπηση στα ερευνητικά δεδομένα που αφορούν στη νευροβιολογική βάση της ενσυναίσθησης. Μία από τις σημαντικότερες εξελίξεις στον κόσμο των Νευροεπιστημών είναι η ανακάλυψη των κατοπτρικών νευρώνων στους εγκεφάλους των μακάκων πιθήκων και η σύνδεσή τους με τη λειτουργία της ενσυναίσθησης στις αρχές της δεκαετίας του 1990. Από μελέτες φαίνεται πως οι κατοπτρικοί νευρώνες, οι οποίοι βρίσκονται κυρίως στον κινητικό και στον αισθητηριακό φλοιό έχουν κάποια άμεση σχέση με τις κοινωνικές δεξιότητες των πρωτευόντων θηλαστικών, ανάμεσα στις οποίες συγκαταλέγονται η μίμηση, η ενσυναίσθηση, η θεωρία του νου, αλλά και η ανάπτυξη της γλώσσας. Σχετικά με την ενσυναίσθηση έχει υποστηριχθεί ότι δεν είναι μια ενιαία λειτουργία, αλλά ένα σύνολο στοιχείων και επομένως διακρίνεται στους εξής τύπους: α)συναισθηματική ενσυναίσθηση, που εμπλέκει την ικανότητα να αισθανόμαστε ενσυναισθητικά τον άλλο, β)γνωστική ενσυναίσθηση, που εμπλέκει τη γνωστική κατανόηση της οπτικής του άλλου και γ)κινητική ενσυναίσθηση, που αναφέρεται στην ασυνείδητη αντανάκλαση των εκφραστικών κινήσεων του παρατηρούμενου προσώπου. Στη συνέχεια, προτείνονται δραστηριότητες που ενισχύουν την ενσυναισθητική ικανότητα των μαθητών, τις οποίες μπορεί να αξιοποιήσει ο/η εκπαιδευτικός στο πλαίσιο της σχολικής τάξης. Συμπερασματικά, οι νευροεπιστήμες τίθενται στην υπηρεσία της εκπαίδευσης και συμβάλλουν στην κατανόηση των τρόπων με τους οποίους ο μαθητής μπορεί να κατακτήσει τη γνώση και να καλλιεργήσει τις δεξιότητές του.
Συναισθήματα, Διαπροσωπικές σχέσεις και Επικοινωνία σε παιδικές ταινίες: Μια εφαρμοσμένη παιδαγωγική πρόταση
Authors: ΣΤΕΦΑΝΟΠΟΥΛΟΥ ΣΟΦΙΑ , ΤΣΑΤΗΡΗ ΜΑΡΙΑ , ΚΟΥΜΖΗΣ ΙΩΑΝΝΗΣ , ΓΙΩΤΣΑ ΑΡΤΕΜΙΣ
Published: March 2019

Η ανάλυση περιεχομένου κινηματογραφικών ταινιών αναδεικνύει νέους τρόπους προσέγγισης της διαδικασίας της μάθησης και συμβάλλει στην αξιοποίηση και εφαρμογή κοινωνικοπαιδαγωγικών τεχνικών στο πλαίσιο μιας σχολικής τάξης. Σκοπός της παρούσας εργασίας είναι η ανάλυση της ταινίας «Τα μυαλά που κουβαλάς» σε επίπεδο συναισθημάτων, διαπροσωπικών σχέσεων και λεκτικής ή/και μη λεκτικής επικοινωνίας. Στόχο αποτελεί η δημιουργική αξιοποίησή της από τον/την εκπαιδευτικό. Η μεθοδολογία που ακολουθείται είναι η ανάλυση περιεχομένου, στην οποία χρησιμοποιούνται τρεις θεματικές ενότητες, τα συναισθήματα, οι διαπροσωπικές σχέσεις και η επικοινωνία. Κάθε θεματική περιλαμβάνει σχετικές κατηγορίες. Διαπιστώνουμε, λοιπόν, ότι κυρίαρχο συναίσθημα τόσο σε συχνότητα εμφάνισης στις σκηνές της ταινίας όσο και σε συνολική διάρκεια είναι η Χαρά. Αντίστοιχα, στο πεδίο των διαπροσωπικών σχέσεων οι σκηνές που εμφανίζονται περισσότερο σε συχνότητα, αλλά και σε διάρκεια είναι αυτές που αποτυπώνουν ενδοοικογενειακή αρμονία και γαλήνη. Παράλληλα, διαπιστώνεται ότι δεν υπάρχουν σκηνές, όπου να υφίσταται μόνο η λεκτική επικοινωνία, καθώς συνδέεται με εκφράσεις προσώπου, σωματικές κινήσεις, βλεμματική επαφή και άλλες μη λεκτικές ενέργειες. Με βάση τα αποτελέσματα της ανάλυσης περιεχομένου προτείνονται βιωματικές δραστηριότητες για ηλικίες μαθητών/τριών 10–12 ετών, τις οποίες ο/η εκπαιδευτικός μπορεί να αξιοποιήσει, χρησιμοποιώντας την κινηματογραφική ταινία ως εκπαιδευτικό υλικό, με σκοπό την καλλιέργεια των δεξιοτήτων επικοινωνίας, της συναισθηματικής νοημοσύνης των παιδιών και την ενίσχυση των διαπροσωπικών σχέσεων. Με αφορμή την ανάλυση της υπό μελέτη ταινίας, συμπεραίνουμε πως οι παιδικές ταινίες μπορούν να αποτελέσουν το εφαλτήριο για τη βελτίωση της επικοινωνίας και των διαπροσωπικών σχέσεων των μαθητών/τριών, για την ανάδειξη της αξίας της συναισθηματικής αγωγής και για την αξιοποίησή τους στο πλαίσιο της σχολικής τάξης.
Διερεύνηση των συναισθηματικών δυσκολιών μητέρων παιδιών με Μαθησιακές Δυσκολίες
Authors: ΣΤΕΦΑΝΟΥ ΑΓΓΕΛΙΚΗ , ΒΑΣΙΛΕΙΟΥ ΗΛΙΑΣ , ΚΑΡΑΜΠΑΤΖΑΚΗ ΖΩΗ
Published: March 2019

Σκοπός της παρούσας προσέγγισης είναι η διερεύνηση των συναισθηματικών δυσκολιών που βιώνουν οι μητέρες παιδιών με Μαθησιακές Δυσκολίες αλλά και οι στρατηγικές που χρησιμοποιούν για να καταπολεμήσουν αυτές τις δυσκολίες. Οι τελευταίες καταγράφονται με το ερωτηματολόγιο Γενικής Υγείας- 28, ενώ η διερεύνηση των στρατηγικών που χρησιμοποιούν για να καταπολεμήσουν τις τυχόν συναισθηματικές τους δυσκολίες προκύπτει μέσα από τη διαδικασία της συνέντευξης. Στην παρούσα έρευνα συμμετείχαν 20 μητέρες παιδιών με Ειδικές Μαθησιακές Δυσκολιές και 20 μητέρες παιδιών τυπικής ανάπτυξης, ενώ 5 μητέρες παιδιών με Ειδικές Μαθησιακές Δυσκολίες υποβλήθηκαν επιπλέον στη διαδικασία της συνέντευξης. Τα συμπεράσματα της προσέγγισης δείχνουν ότι κάθε μητέρα χρησιμοποιεί διαφορετική στρατηγική προκειμένου να αντιμετωπίσει τις συναισθηματικές δυσκολίες που βιώνει. Οι στρατηγικές που καταγράφηκαν είναι οι εξής: συζήτηση με κοντινά πρόσωπα και συγγενείς, συμβουλές από τους θεραπευτές του παιδιού, θετική στάση απέναντι στο πρόβλημα, η έγκαιρη διάγνωση και παρέμβαση και τέλος η απώθηση από τις σκέψεις. Παράλληλα αναφέρθηκαν συναισθήματα όπως άγχος, θλίψη, αμηχανία, φόβος, θυμός. Αυτά είναι κυρίως και τα συναισθήματα που βίωναν οι μητέρες πριν τη διάγνωση και την παρέμβαση. Μετά τη διάγνωση και την παρέμβαση, το μεγαλύτερο ποσοστό των μητέρων ένιωσε ανακούφιση και χαρά, κυρίως για τα αποτελέσματα που είδαν στην πρόοδο των παιδιών τους.
Η Σχέση της Χαρισματικότητας και των Ψυχολογικών Δυσκολιών
Authors: ΤΡΑΙΦΟΡΟΥ ΜΑΡΙΑ
Published: March 2019

Είναι γεγονός ότι οι χαρισματικοί μαθητές παρουσιάζουν εξαιρετικές ικανότητες και επιδόσεις, που απέχουν παρασάγγας από εκείνες των συνομηλίκων τους. Η διαφορετικότητα γίνεται αντιληπτή τόσο από το χαρισματικό άτομο, όσο και από τον περίγυρο του, γεγονός που συχνά δημιουργεί συναισθήματα μοναξιάς και οδηγεί στην συναισθηματική απομόνωση. Λόγω της διαφορετικότητας αυτής, η κοινωνία θεωρεί ότι η χαρισματικότητα συνοδεύεται από κατάθλιψη, αυτοκτονικές τάσεις ή άλλες ψυχολογικές δυσκολίες και ψυχικές διαταραχές. Επιπλέον, η άποψη ότι τα χαρισματικά άτομα τείνουν να διερωτώνται για τα υπαρξιακά, “μεγάλα” ερωτήματα έχει οδηγήσει την σύνδεση των χαρισματικών ατόμων με την υπαρξιακή κατάθλιψη.Η έρευνα έχει ως στόχο να διερευνήσει την σχέση μεταξύ χαρισματικότητας και ψυχολογικών διαταραχών και κατά πόσο η συσχέτιση τους ανταποκρίνεται στη πραγματικότητα. Θέτει ως ερώτημα το αν το χαρισματικό παιδί είναι πιο επιρρεπές στην ανάπτυξη ψυχολογικών διαταραχών σε σχέση με τα μη χαρισματικά παιδιά. Τέλος, εξετάζει αν τα χαρισματικά άτομα είναι πιο ευάλωτα στην εμφάνιση της υπαρξιακής κατάθλιψης.Το θέμα εξακολουθεί να βρίσκεται υπό διερεύνηση και οι ερευνητές δεν έχουν καταλήξει ομόφωνα στο αν τα χαρισματικά παιδιά έχουν περισσότερες πιθανότητες να εμφανίσουν ψυχολογικές διαταραχές σε σχέση με τα υπόλοιπα. Ωστόσο, όλες συμφωνούν στο γεγονός ότι το περιβάλλον μέσα στο οποίο ανήκει το χαρισματικό άτομο παίζει ίσως τον πιο ουσιαστικό ρόλο για την ομαλή ένταξη στο σύνολο και την απαραίτητη ψυχολογική υποστήριξη που το άτομο θα χρειαστεί.
Διαταραχή Ελλειμματικής Προσοχής-Υπερκινητικότητας (ΔΕΠ-Υ) στους Μαθητές. Αίτια και παρεμβάσεις εκπαιδευτικών ανάλογα με τους Υπότυπους
Authors: ΤΡΙΑΝΤΑΦΥΛΛΟΥ ΣΤΕΛΛΑ
Published: March 2019

Εισαγωγή: Παρουσιάζονται τα πορίσματα έρευνας που διενεργήθηκε σε δείγμα 175 εκπαιδευτικών.Σκοπός της έρευνας: Ο σκοπός της έρευνας ήταν η διερεύνηση των προτιμήσεων των εκπαιδευτικών Πρωτοβάθμιας Εκπαίδευσης σε θέματα παρέμβασης σε κάθε τύπο της ΔΕΠ-Υ. Τα δεδομένα συγκεντρώθηκαν με ένα ερωτηματολόγιο το οποίο περιλάμβανε τρία σενάρια παιδιών με ΔΕΠ-Υ. Οι συμμετέχοντες καλούνταν να αναγνωρίσουν τα αίτια εκδήλωσης των συμπτωμάτων και να σημειώσουν τις προτιμώμενες παρεμβάσεις.Αποτελέσματα: Στατιστικώς σημαντική διαφορά εντοπίστηκε σε διάφορες παρεμβάσεις που επιλέγουν οι εκπαιδευτικοί ανάλογα με τον τύπο της ΔΕΠ-Υ. Διαφορά υπάρχει και στις προτιμώμενες παρεμβάσεις με βάση την εμπειρία στην εκπαίδευση. Δεν παρουσιάστηκε στατιστικώς σημαντική διαφορά ανάμεσα στους συμμετέχοντες με ανώτερο επίπεδο σπουδών και επιμόρφωση στη ΔΕΠ-Υ όσον αφορά τη σύνδεση των σεναρίων με εμφανή παρέμβαση. Επίσης, το 46.29% των εκπαιδευτικών αποδίδει τα συμπτώματα του υπερκινητικού-παρορμητικού τύπου σε ψυχογενή αίτια. Όσοι αποδίδουν τα συμπτώματα της διαταραχής σε ψυχογενή αίτια προτιμούν σε μεγάλο βαθμό τις ψυχολογικές παρεμβάσεις.Συμπεράσματα: Προτιμώνται διαφορετικές επιλογές παρεμβάσεων ανάλογα με τον κάθε τύπο της ΔΕΠ-Υ, καθώς διαφορετικά είναι και τα ελλείμματα. Χρειάζεται καλύτερη κατάρτιση αναφορικά με τα αίτια της διαταραχής και το περιεχόμενο των παρεμβάσεων. Η γνώση των υποτύπων της ΔΕΠ-Υ και η εστίαση στα ελλείμματα κάθε παιδιού καθίσταται αναγκαία για την καλύτερη αντιμετώπιση στα πλαίσια του σχολείου.
Μπορούν τα Bιντεοπαιχνίδια να Διευκολύνουν την Ανάγνωση σε Παιδιά με Δυσλεξία;
Authors: TSAKOS EVGENIOS EUGENE
Published: March 2019

Στη μελέτη αυτή παρουσιάζονται τα αποτελέσματα μίας υποβοηθούμενης από υπολογιστή παρέμβασης στην αναγνωστική ταχύτητα και ακρίβεια μαθητών/τριών με δυσλεξία. Η παρέμβαση βασίστηκε στο βιντεοπαιχνίδι GraphoGame (Lyytinen κ.ά., 2007 & 2009), το οποίο προσαρμόστηκε στα ελληνικά για τις ανάγκες της παρούσας έρευνας. Μέσω του βιντεοπαιχνιδιού, οι συμμετέχοντες/ουσες είχαν την ευκαιρία να ασκηθούν σε μια ποικιλία ασκήσεων φωνολογικής και γραφοφωνημικής επίγνωσης (εντοπισμός συλλαβής, κατάτμηση και σύνθεση λέξεων κλπ.). Είκοσι ελληνόφωνοι μαθητές-τριες με δυσλεξία από την Β', Γ' και Δ' Δημοτικού συμμετείχαν στην έρευνα αφού χωρίστηκαν σε δύο ομάδες. Η πρώτη ομάδα (n=10) έπαιξε το παιχνίδι συνολικά για 8 εβδομάδες στον ελεύθερο χρόνο που διέθετε στο σπίτι (ομάδα παρέμβασης), ενώ η δεύτερη ομάδα (n=10) δεν ακολούθησε καθόλου την παρέμβαση (ομάδα ελέγχου). Το παιχνίδι είχε στατιστικά σημαντική επίδραση και οδήγησε την ομάδα παρέμβασης σε βελτίωση επιδόσεων που αφορούν την ταχύτητα ονομασίας, τη φωνολογική ενημερότητα και την αναγνωστική επάρκεια σε επίπεδο λέξης. Συμπεραίνεται ότι η εξάσκηση της φωνολογικής και γραφοφωνημικής ενημερότητας μέσα από ένα βιντεοπαιχνίδι αποτελεί μεθοδολογικά μια επιτυχημένη στρατηγική για την διευκόλυνση της ανάγνωσης σε μαθητές/τριες με δυσλεξία.
Ανάλυση παιδικού ιχνογραφήματος μέσω της απεικόνισης της οικογένειας. Μελέτη περίπτωσης.
Authors: ΚΟΥΡΤΗ ΙΩΑΝΝΑ , ΠΑΡΓΑΝΑ ΣΤΑΜΑΤΙΑ
Published: March 2019

Το ιχνογράφηµα και η ζωγραφική αναγνωρίζονται ως δύο από τους σηµαντικότερους τρόπους έκφρασης των παιδιών και έχουν συνδεθεί µε την αποτύπωση της προσωπικότητας και των συναισθηµάτων τους. Οι ζωγραφιές τους αντανακλούν τον εσωτερικό τους κόσµο και απεικονίζουν στοιχεία που αφορούν στην ψυχολογική τους κατάσταση και το διαπροσωπικό τους ύφος.Το παιδικό ιχνογράφημα έχει στάδια ανάπτυξης και ωρίμανσης και απασχολεί τόσο τους ψυχολόγους, ως ειδήμονες, αλλά πολλές φορές και τους  ίδιους τους εκπαιδευτικούς, ενώ αποτελεί ένα μέσο ανίχνευσης του ψυχολογικού προφίλ των παιδιών προσχολικής και σχολικής ηλικίας.Η  αξιολόγηση του παιδικού ιχνογραφήματος έχει να κάνει με τις γραμμές, τις  μορφές, την επιλογή των χρωμάτων, την κατανομή του σχεδίου στο χώρο, αλλά και το μέγεθός του, ενώ η αξιολόγηση του παιδικού ιχνογραφήματος της οικογένειας , το οποίο και έχουμε επιλέξει στην έρευνά μας, χρειάζεται ιδιαίτερο προσοχή, καθώς αποτελεί ένα ιδιαίτερο, ευαίσθητο ζήτημα για τα παιδιά, μέσα από το οποίο μπορούμε να διαπιστώσουμε και ποια είναι η αυτοεικόνα τους, καθώς και ποια είναι η σχέση τους με τους άλλους.Στόχος της παρούσας έρευνας είναι η αξιολόγηση παιδικών ιχνογραφημάτων παιδιών 8 έως 12 ετών τα οποία κλήθηκαν να απεικονίσουν την οικογένειά τους. Στο δείγμα συμπεριλήφθηκαν τόσο παιδιά με διαγνωσμένες μαθησιακές δυσκολίες, όσο και παιδιά χωρίς μαθησιακές δυσκολίες, τα ιχνογραφήματα των οποίων αναλύθηκαν και ήρθαν σε αντιπαραβολή, φέρνοντας στην επιφάνεια ενδιαφέροντα ευρήματα.Συμπερασματικά, να αναφέρουμε ότι στις περισσότερες περιπτώσεις υπήρχε αντικατοπτρισμός των δυσκολιών των μαθητών στο ιχνογράφημά τους, ενισχύοντας την αρχική μας ερευνητική υπόθεση.
Μύθοι και αλήθειες γύρω από τη χαρισματικότητα
Authors: ΠΑΠΑΔΟΠΟΥΛΟΥ ΕΛΕΝΗ , ΦΟΥΚΑ ΑΔΑΜΑΝΤΙΑ , ΦΩΤΗ ΑΙΚΑΤΕΡΙΝΗ
Published: March 2019

Η έννοια της χαρισματικότητας τελεί τόσο υπό αίρεση όσο και υπό διερεύνηση επιτρέποντας έτσι τη δημοσιοποίηση ποικίλων ερμηνειών και θεωρήσεων. Ορισμένες από αυτές, παρότι στερούνται ερευνητικής θεμελίωσης, αποκτούν επιστημονικού τύπου ισχύ και καθίστανται ευρέως αποδεκτές. Σκοπός της παρούσας θεωρητικής μελέτης είναι η ανάδειξη της επιστημονικής αλήθειας περί χαρισματικότητας μέσω της εξέτασης εδραιωμένων «μύθων», προκειμένου να προσδιοριστούν οι κατάλληλες συνθήκες που εξυπηρετούν τις ανάγκες των χαρισματικών μαθητών. Η ανασκόπηση διαμορφώνεται στις εξής ενότητες: κριτήρια προσδιορισμού της χαρισματικότητας, εννοιολογικός διαφορό-προσδιορισμός αυτής, χαρακτηριστικά των χαρισματικών ατόμων και σύστοιχες εκπαιδευτικές, κοινωνικές και συναισθηματικές ανάγκες τους. Η μελέτη κατέδειξε την έλλειψη εννοιολογικής σύγκλισης στο ανοικτό πεδίο της χαρισματικότητας, η οποία συσχετίζεται με το δείκτη ευφυΐας, αλλά θεωρείται και συνισταμένη εκφάνσεων νοημοσύνης. Επιπλέον διίστανται τα ευρήματα για τα ακαδημαϊκά και κοινωνικό-συναισθηματικά οφέλη των χαρισματικών μαθητών ανά εκπαιδευτικό πλαίσιο. Ως προς την εξυπηρέτηση των ιδιαίτερων αναγκών των χαρισματικών μαθητών, αναδείχθηκαν η ανάγκη και η αποτελεσματικότητα αφενός του εμπλουτισμένου μαθησιακού περιβάλλοντος, αφετέρου της επαρκούς κατάρτισης των εκπαιδευτικών τους. Συμπερασματικά, επαφίεται στην Πολιτεία η αναγνώριση και κάλυψη των αναγκών των χαρισματικών μαθητών και η σύστοιχη επιμόρφωση των εκπαιδευτικών τους. Στους επιστήμονες-ερευνητές επαφίεται η αναζήτηση σύγχρονων ευρημάτων αναφορικά με τα μεθοδολογικά πρότυπα ανάδειξης των χαρισματικών ατόμων.
Δημιουργικότητα και ευφυΐα
Authors: ΧΑΣΚΟΥ ΣΟΦΙΑ , ΠΑΠΑΔΑΤΟΣ ΙΩΑΝΝΗΣ
Published: March 2019

Η δημιουργικότητα ορίζεται ως η ικανότητα του ατόμου να παραγάγει ιδέες και αποτελέσματα τα οποία είναι συγχρόνως καινοτόμα και πρωτότυπα. Είναι η ικανότητα που του επιτρέπει να ανταπεξέρχεται σε προβληματικές καταστάσεις με πρωτοτυπία και προσαρμοστικότητα (Feist & Baron, 2003). Είναι η ανακάλυψη, αλλά και η εφεύρεση, η γένεση μιας ιδέας, η οποία δημιουργεί μία νέα πραγματικότητα και ανοίγει νέους δρόμους στο ανθρώπινο πνεύμα (Κωσταρίδου-Ευκλείδη, 1997).Nοημοσύνη είναι η ικανότητα του ατόμου να προσαρμόζεται στο περιβάλλον του καθώς και η δεξιότητα του να μαθαίνει και να αναπτύσσει ανάλογες συμπεριφορές οι οποίες θα τον βοηθήσουν στην προσαρμογή του στο περιβάλλον (Sterrnberg, 1985). Η ευφυΐα, σύμφωνα με τους θεωρητικούς της ψυχομετρίας λογίζεται ως ένα χαρακτηριστικό ή ένα σύνολο χαρακτηριστικών που εντοπίζονται σε κάποιους ανθρώπους περισσότερο από ότι σε κάποιους άλλους (Shaffer,1989).Μέχρι ποιο σημείο μπορεί η δημιουργικότητα να περιγραφεί από τη νοημοσύνη; Συνδέονται οι δύο έννοιες; Μπορούμε να συσχετίσουμε τη νοημοσύνη και τη δημιουργικότητα; Παραδοσιακά, η άποψη που επικρατούσε ήταν ότι η ευφυΐα είναι το αποτέλεσμα ενός έμφυτου ταλέντου, το οποίο διαφοροποιεί τα δημιουργικά άτομα από όλα τα υπόλοιπα (Gardner, 1983). Στην παρούσα εργασία γίνεται προσπάθεια να αναδειχτεί η συσχέτιση μεταξύ δημιουργικότητας και νοημοσύνης μέσα από την ανασκόπηση της βιβλιογραφίας.
ΔΕΠ-Υ και χαρισματικότητα
Authors: ΛΑΜΠΡΟΠΟΥΛΟΥ ΑΙΚΑΤΕΡΙΝΗ , ΚΡΕΤΣΟΥ ΑΓΓΕΛΙΚΗ , ΤΖΑΝΗ ΕΙΡΗΝΗ , ΜΥΣΤΙΚΟΥ ΕΛΙΣΑΒΕΤ , ΔΙΑΜΑΤΑΡΗ ΕΥΓΕΝΙΑ
Published: March 2019

Οι χαρισματικοί μαθητές με ΔΕΠ-Υ συνιστούν μία ετερογενή ομάδα , η οποία απαιτεί περαιτέρω διερεύνηση. Σκοπός της παρουσίασης είναι η συνοπτική εννοιολογική οριοθέτηση των όρων ΔΕΠ-Υ και χαρισματικότητα καθώς και η παρουσίαση της έννοιας Double Exceptionality που απαντάται στην ξένη βιβλιογραφία σχετικά με το θέμα αυτό. Τέλος διερευνούμε την ελληνική βιβλιογραφία και την ξένη αρθρογραφία.